text: 38-årig mand gik amok i Horsens
  24 februar 2012 kl. 09.30
  I går eftermiddags gik en 38-årig mand i Horsens amok og overfaldt et ægtepar og en betjent.
  En af politiets gamle kendinge gik i går eftermiddags amok i Horsens.
  Først pudsede han sin hund på en anden hund, der blev luftet af et ægtepar.
  Da ægteparret klagede over hans opførsel blev de overfaldt.
  Efterfølgende gik det ud over en tilkaldt betjent, der blev sparket på hoften.
  Han og kollegaen fik kontrol over den aggressive mand, der blev anholdt.
  Han sigtes nu for vold og for at have en ulovlig kniv på sig.
  Det skriver Horsens Folkeblad.
  